Það var mikið um að vera í Grundarfjarðarhöfn á þriðjudag en þá voru bátar að gera klárt til veiða eftir sumarfrí . Áhöfnin á línubátnum Grundfirðingi var að gera klárt og var verið að útbúa bátinn á veiðar eftir langt sumarfrí . Voru áhafnarmeðlinir að taka ís , kör og beitu um borð , en þeir fara til veiða á fimmtudag . Verður skipið á heimslóð til að byrja með en eftir það fer það norður eða austur fyrir land til veiða . Á myndinnu má sjá einn skipsverjann taka ís um borð .